cyanic-selkie/wikianc huggingface dataset:
Jason McAteer
Han ble værende i Liverpool frem til 21. januar 1999 da Blackburn betalte £4 000 000 for hans tjenester. Han spilte totalt 139 kamper, og scoret 6 mål for Liverpool.
Han spilte også for Sunderland og Tranmere før han la opp.
Borealis (industriselskap)
Borealis AG er Europas nest største produsent av plast, med hovedkvarter i Wien i Østerrike.
Borealis AG er et internasjonalt selskap med 40 års erfaring i produksjon av polyetylen- (PE) og polypropylen- (PP) løsninger for infrastruktur, bil- og det avanserte emballasjemarkedet. Plasten blir omdannet av kundene til hverdagsprodukter som matemballasje, medisinsk utstyr, bleier, energi- og kommunikasjonskabler, vann- og sanitærrør og bildeler.
Borealis eies 64 % av International Petroleum Investment Company (IPIC) i Abu Dhabi og 36 % av OMV, den østerrikske olje- og naturgassgruppen.
Borealis hadde 5,7 milliarder EUR i omsetning i 2006, og 4 500 ansatte. Selskapet opererer primært i Europa, med produksjon i Belgia, Sentral-Europa (Østerrike og Tyskland), Finland og Sverige (Stenungsund). Det finnes også spesialavdelinger i Brasil, Italia og USA, tre innovasjonssentre i Europa, og kundeservice-sentre over hele Europa.
Skjønt Borealis’ kjerneprodukter er polyolefiner, PE og PP, produseres det også hydrokarboner, som etylen, propylen og fenol. Med overtakelse av Agrolinz Melamine International (AMI), økte selskapet produktporteføljen til melamin og plantenæringsstoffer.
6 dager 7 netter
6 dager 7 netter (originaltittel: Six Days Seven Nights) er en amerikansk romantisk komedie og eventyrfilm fra 1998 med Harrison Ford og Anne Heche i hovedrollene. Regi er ved Ivan Reitman.
Filmen fikk blandet mottakelse av kritikerne, men ble en forholdsvis stor publikumssuksess.
Om filmen
Filmen fikk blandet mottakelse av kritikerne, noe som gjenspeiles i at den har fått 36% på Rotten Tomatoes (2011) og 51% på Metacritic. Den amerikanske filmanmelderen Roger Ebert gav den 2,5 av 4 stjerner.
Anmelderen på nettsiden CINERAMA gav den terningkast fire i 1999 og skrev: «Manuset følger en kjent og kjær mal - uten noe særlig originalitet men helt greit. Fotografi i et tropeparadis som dette må være rene drømmen, og filmen har masser av herlige, frodige bilder - men ikke noe veldig spennende filmatisk. Klipping er helt streit, dialogen er god, morsom og akkurat som forventet. Six Days Seven Nights er en action/drama-film som på mange måter passer like bra for begge kjønn, og selv om det aller meste av det som skjer i filmen er lett å forutse er det likevel god underholdning».
Filmen innbrakte $164,8 millioner på verdensbasis, hvorav $73,4 millioner i USA alene. Den havnet på en 25.-plass over de mest innbringende filmene på verdensbasis i 1998 og på en 27.-plass i USA. Produksjonskostnadene er estimert til $70 millioner.
Eventbyrå
Eventbyrå er et selskap som leverer ulike typer eventer eller arrangementer. Det være seg enkle teambuildingsaktiviteter eller kompliserte og store produksjoner. Noen byråer er rene skrivebordsbyråer mens andre er mer operative og besitter kunnskap, personell eller kanskje lokaler i egen bygning. Eventbransjen blomstret opp på 90-tallet, og siden har bransjen vokst og det har blitt etablert en rekke byråer i hele Norge.
Liste over byer på Mauritius
Det uten sammenligning største byområde på Mauritius er Port Louis. Området har 615 505 innbyggere (1. januar 2005). Dermed bor omkring halvparten av landets befolkning i hovedstadsregionen.
Skjæregjøk
Skjæregjøk (vitenskapelig navn Clamator glandarius) er en fugl.
Gutulia nasjonalpark
Gutulia nasjonalpark  er en norsk nasjonalpark som ligger i et lite urskogområde nordøst i Innlandet; ved svenskegrensa og nær Femundsmarka nasjonalpark. Parken ble opprettet i 1968, for «å bevare et i det vesentlige urørt skog-, myr- og fjellområde, bevare det naturlige biologiske mangfoldet med et egenartet plante- og dyreliv, og å verne om kulturminner» og den dekker et område på 23 km².
Nasjonalparken ligger i Engerdal kommune; og den ligger bare 5 km fra Femundsmarka nasjonalpark. Den ble opprettet den 20. desember 1968 og var da cirka 18 km². Den 10. september 2004 ble parken utvidet, slik at det verna arealet nå utgjør 22,563 km². Etter at den lille Ormtjernkampen nasjonalpark ble utvidet til Langsua nasjonalpark den 11. mars 2011, er Gutulia Norges minste nasjonalpark.
Geografi, landskap, geologi
Parken er i et typisk østnorsk, høytliggende (615–949 moh) skogsområde rundt fjellet Gutulivola (949 moh), øst for Gutulisjøen og sør for riksvei 221. Det gode fiskevannet Valsjøen ligger i et myrområde øst for vola. Begge sjøene har utløp østover mot Sverige. Jordbunnen består for det meste av næringsfattig sandstein.
Flora og fauna
Liene rundt Gutulivola er preget av åpen furuskog, mens lavere deler av parken er preget av tett granskog, med stort innslag av døde og nedfalne trær. Botanisk sett er området artsfattig, med rikest variasjon langs elver og bekker inne i granskogen. Skogen har sporadiske forekomster av de fleste skogsdyrene: elg, rådyr, rødrev, mår, mink, bever og oter. Tamrein beiter her, og de store rovdyrene streifer i området. De vanligste fugleartene er typiske fjellskogarter som bjørkefink, trepiplerke og løvsanger.
Kulturminner
Det var setring fra tre gårder i området rundt Gutuliasetra ved parkens sørvestre grense i perioden fra 1750 til 1949. Tretten hus fra denne perioden er bevart, og landskapet og floraen rundt setrene har fortsatt preg av kulturlandskap.
Området er berørt av tradisjonell samisk reindrift, med dokumentert bruk fra 1600-tallet.
Det er få eller ingen spor av skogbruk i området.
Forvaltning og bruk av området
De første forslagene om å frede Gutulia, på grunn av den storvokste furuskogen, ble lansert i 1916. Parken er lite tilrettelagt for turisme, og er uten merkede stier. Det er imidlertid merket 3 km sti fra parkeringsplass sørvest for Gutulisjøen og inn til Gutulisetrene. Et av husene her er åpent for overnatting.
Naturen i Gutulia har siden 1990 blitt overvåket gjennom forskningsprogrammet Terrestrisk naturovervåking. Prosjektet overvåker tilførsel og virkninger av langtransporterte forurensninger på ulike naturtyper og organismer.
Hypogastruridae
Hypogastruridae er en stor familie med seksbeinte leddyr som hører til ordenen spretthaler (Collembola). Familien omfatter ca. 670 arter.
Paulin Lemaire
Paulin Alexandre Lemaire (født 18. desember 1882, død ukjent) var en fransk sportsutøver som deltok under de olympiske leker 1920 i Antwerpen.
Hypogastruridae
Utseende
Små, sylindriske, vanligvis mørk fargede spretthaler med korte antenner og bein. Springgaffelen (furca) er ganske kort.
Paulin Lemaire
Lemaire vant en olympisk bronsemedalje i turn under sommer-OL 1920 i Antwerpen. Han var med på det franske laget som kom på tredjeplass i lagkonkurransen i mangekamp med bak Italia og Belgia. Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920
Pyramid Lake
Pyramid Lake kan referere til:
Omdreiningstall
Omdreiningstall eller turtall er en enhet for frekvens, brukt for å måle omdreiningshastighet.
På norsk kalles det ofte omdreininger per minutt, forkortet o/min, eller på engelsk rpm (revolutions per minute). Noen ganger viser rpm til rounds per minute, men da som regel i forbindelse med skuddtakt.
SI-enheten for frekvens er hertz (Hz):
Omregning fra r/min til radianer
1000 o/min =  * 104,7197551... rad/sek
* 1000 o/min = 104,7197551... rad/sek
Den europeiske organisasjonen for meteorologisatellitter
Den europeiske organisasjonen for meteorologisatellitter (engelsk: European Organisation for the Exploitation of Meteorological Satellites, forkortet EUMETSAT) er en internasjonal organisasjon med formål å utnytte informasjon fra meteorologiske satellitter. Organisasjonen ble etablert i 1983 og har 20 medlemsstater og ni samarbeidsstater i Europa. Hovedkontoret ligger i Darmstadt i Tyskland.
Medlemslandene er Belgia, Danmark, Finland, Frankrike, Hellas, Irland, Italia, Kroatia, Luxembourg, Nederland, Norge, Portugal, Slovakia, Spania, Storbritannia, Sverige, Sveits, Tyrkia, Tyskland og Østerrike. Medlemslandene er hovedbidragsytere til organisasjonen og de største brukerne av organisasjonens tjenester. I tillegg har organisasjonen ti samarbeidsland: Bulgaria, Estland, Island, Latvia, Litauen, Polen, Romania, Slovenia, Tsjekkia og Ungarn. Det siste landet som ble medlem, var Kroatia i juli 2006, etter å ha vært samarbeidsland siden 2002.
Store Lars og Litle Lars
Store Lars og Litle Lars er en humoristisk norsk tegneserie, tegnet og skapt av Bjarne Restan. Den gikk i Det Røde Magasin fra nummer 22 i 1927 til nummer 25 i 1929. Serien er av de aller tidligste norske helsides tegneseriene som gikk i samme avis sammenhengende i mer enn 1 år.
Skipshandler
En skipshandler (engelsk: ship's chandler) er en handelsmann som har spesialisert seg i å forsyne mat og utstyr til skip, kjent som skipshandel.
Tradisjonelt, i seilskutetiden kunne en i en skipshandel finne artiker som: rosiner, terpentin, tjære, bek, linolje, hvalolje, talg, smult, lakk, hyssing, tau, hamp, stry, verktøy som øks og biler, hammer, stemjern, lanterner, skruer og spiker, båtshake, kalfatring, håndpumper, merlespiker, feiekoster, mopper, matvarer, lær og papir. En skipshandlers virksomhet var sentral i det sosiale og politiske liv i havnebyene.
Det som kjennetegner en skipshandel er rask levering, omfattende vareutvalg og istand til å levere alt som er bestilt på kort tid på grunn av den korte tid båtene ligger inne i havnen. I havnebyer med frihavn ligger en skipshandel vanligvis i denne.
Da de fleste skipshandlere fører et assortert utvalg av finere alkoholholdig drikke, bruker ofte utenlandske ambassader med importprivilegium å handle sine drikkevarer i en skipshandel.
Ivar Orgland
Carl Ivar Orgland (født 13. oktober 1921, død 16. juni 1994) var en norsk lyriker, lektor, gjendikter og ordbokredaktør.
Orgland var universitetslektor i norsk ved både Islands Universitet og Universitetet i Lund. Siden ble han lektor i islandsk ved Universitetet i Oslo. Han hadde dessuten doktorgrad i islandsk litteratur.
Han utga i 1976 læreboken Við lærum íslensku, i 1981 språkkurset Lær litt islandsk; og sammen med Frederik Raastad utga han i 1985/1992 Islandsk-norsk ordbok og i 1993 Norsk-íslensk orðabók.
For gjendiktningen Dikt av islandske kvinner – frå 1700-tallet til våre dagar mottok Orgland Bastianprisen i 1986. Han ble også mottaker av den islandske falkeorden og utnevnt til statsstipendiat i 1980. Den siste tiden av sitt liv tilbrakte han i Asker.
Classe
Classe er i dag et lite sted i utkanten av den norditalienske byen Ravenna. Stedet var en gang en viktig base for den keiserlige romerske flåte («classis»), innerst i Adriaterhavet. Denne havnen lå tidligere innenfor Ravennas bymurer. Den keiserlige Porta Aurea in Classis ble ikke nedlagt før på 1500-tallet.
Father of All Bombs
Father of All Bombs er det engelske kallenavnet på en russisk konvensjonell kjempebombe som ble testet i 2007. Bomben påstås å være fire ganger kraftigeren enn den amerikanske MOAB, som ble testet første gang i 2003 og som inntil 2007 ble antatt å være den kraftigste ikke-nukleære bomben i verden.
«Alle bombers far» er en vakuumbombe som bruker drivstoff beregnet på fly.
Erik Borge
Erik Borge (født 22. oktober 1924 i Kristiania, død 11. mai 2008) var en norsk filmmann, mest kjent som adm.dir og kunstnerisk leder for Norsk Film A/S gjennom tre tiår.
Under den andre verdenskrig var han kvartermester i Marinen og han deltok aktivt i destruksjonen av miner i Kirkenes i 1945.
Etter krigen ble han engasjert av det svenske filminstituttet og studerte hos Arne Sucksdorff i Stockholm, samt en kortere periode ved New York University i 1947.
I 1964 var han blant «De 44» som boikottet norsk filmpolitikk, og etter en kort og intens strid rundt lederskapet av Norsk Film A/S ble Borge utnevnt til selskapets adm.dir. og kunstneriske leder. Under Borges ledelse produserte Norsk Film A/S ca. 75 spillefilmer, og etter sin avgang i 1984 og frem til 1991 fungerte han som konsulent i selskapet. Sammen med Axel Helgeland startet han så produksjonsselskapet Northern Lights Productions, som var aktivt i perioden 1991-2002.
I 1989 mottok Borge Amandafestivalens ærespris i Haugesund.
Pavlos Melas
Pavlos Melas (gresk: Παύλος Μελάς; 1870–1904) var offiser i den greske hæren, og han var blant de første som organiserte og deltok i den greske kampen for kontroll over Makedonia.
Han ble ferdig uteksaminert fra militærakademiet til den greske hæren som fullt utdannet artilleri-løytnant i 1891. Året etter giftet han seg med Natalia Dragoum,i og i 1895 hadde paret fått en sønn som fikk navnet Michael.
Pavlos Melas blir regnet som et symbol på den greske kampen om Makedonia, og mange av hans personlige eiendeler kan i dag bli sett i museet for den makedonske kampen i Thessaloniki og i Pavlos Melas-museet i Kastoria.
Takashi Fujisawa
Takashi Fujisawa (japansk: 藤沢隆; født 4. januar 1943 i Yoichi, Hokkaido) er en japansk skihopper og kombinertutøver som konkurrerte på 1960-tallet. Han vant sølv i storbakke i ski-VM 1966 i Oslo. Han ble den første japaner som vant en medalje i et ski-VM.
Klampenborg
Klampenborg er en forstad til København som ligger ved Øresund mellom Taarbæk og Skovshoved og opp mot Dyrehavsbakken. Klampenborg hører til Gentofte kommune. I byen finnes blant annet Bellevue strand, Bellevue Teatret, Klampenborg Galopbane og bebyggelsen Bellavista tegnet av Arne Jacobsen.
Klampenborg har egen stasjon på Kystbanen, med forbindelse til S-banen. Stasjonen åpnet i 1864.
Stor mauremåler
Stor mauremåler (Epirrhoe rivata) er en sommerfugl i gruppen av de egentlige målere (Geometridae). Den finnes langs kysten av Østlandet og Sørlandet i Norge.
Utseende
En middelsstor (vingespenn 24 – 29 mm), slank, brokete farget måler. Den kan kjennes fra de andre norske mauremålerne (slekten Epirrhoe) på at den er større, lysere på farge og på at forvingens brede tverrbånd er nokså jevnbredt, uten en markert tann eller knekk på ytterkanten. Forvingen er lysgrå ved roten, i midten med et bredt, grått tverrbånd som er temmelig jevnbredt og bare har en avrundet utbuktning ved ytterkanten, ingen markert tann. Dette båndet er bredt kantet med hvitt (kantbåndene er ikke doble) både på inner- og yttersiden. Vingespissen er gråbrun, vingens ytterkant lysgrå med en smal, bølgete, hvit tverrstripe. Bakvingen er hvit med utydelige, grå tverrbånd. Larven er naken bortsett fra noen korte børster, brun med en lysbrun sidestripe og en rekke av hvite, V-formede flekker langs ryggen.
Levevis
Stor mauremåler finnes i skogkanter, på enger, mellom klipper ved sjøen og andre steder der næringsplantene, maurer (Galium spp.), vokser. De voksne målerne flyr i juni – august.
Utbredelse
Arten finnes over det meste av Europa og også i Midtøsten. I Norge har den en begrenset utbredelse og er bare funnet i den sørligste delen av Østlandet og på Sørlandet.
Football Manager 2009
Football Manager 2009 er navnet på 2009-utgaven av Football Manager-serien til Sports Interactive.
Spillet er den femte versjonen av spillserien (14. om man teller med Championship manager), utgitt i samarbeid med SEGA.
Svensk Etanolkemi
Svensk Etanolkemi AB, eller SEKAB, er en svensk produsent av etanol, etanolprodukter som eddiksyre og etylacetat, og etanoldrivstoff som E85. Selskapet er lokalisert i Örnsköldsvik, og eies av et regionalt konsortium som består av Övik Energi, Umeå Energi, Skellefteå Kraft, Länsförsäkringar i Västerbotten, OK Ekonomisk förening og private EcoDevelopment.
COWI
COWI er en nordeuropeisk rådgivervirksomhet med ca. 6,300 medarbeidere som leverer tjenester over hele verden innen ingeniørteknikk, miljø og samfunnsøkonomi, basert på miljø- og samfunnsmessige hensyn.
I 1995 fusjonerte Taugbøl og Øverland AS med Østlandskonsult AS og ble Interconsult AS. Tre år senere fusjonerte Interconsult med IGP AS og Siving. Kr. Gjettum og ble hetende InterConsult Group ASA. I 2003 ble selskapet kjøpt opp av det danske konsernet COWI.
I Norge satser COWI spesielt på å bli en foretrukket klimarådgiver, samt å videreutvikle og styrke posisjonen som en av Norges største rådgivere innen helsebygg.
Piratkort
Piratkort er en populær betegnelse på et TV-kort som avkoder tv-signaler fra satellitter. Ofte skjer dette med alternative algoritmer enn TV-kort med abonnement. Spesielt gjelder at kortenes konfigurasjon i liten grad oppdateres via satellittsignalene og at slik oppdatering må skje i egne kortlesere. Ettersom signalene som dekrypteres tilhører betalingstjenester er bruk av piratkort forbudt etter Almindelig borgerlig Straffelovs § 262: «Den som ved å bryte en beskyttelse eller på annen måte rettstridig skaffer seg en vinning ved å få tilgang til fjernsyns- eller radiosignaler, straffes med bøter eller fengsel i inntil 1 år.»
Christina Bjordal
Christina Elisabeth Nesse Bjordal (f. 1980) er en norsk jazzvokalist.
Bjordal mottok Statoils Sildajazzpris i 2007. På hennes siste utgivelse bidrar blant andre Bugge Wesseltoft, Nils Petter Molvær, Mathias Eick, Bendik Hofseth og Nils Olav Johansen.
Bjarke Sahl
Bjarke Sahl, tidligere Bjarke Torben Sahl Kristensen, (født 9. april 1956) er en dansk og norsk sjakkspiller. Han er Internasjonal mester i sjakk.
Bjarke Sahl har bodd i Norge fra 1997. Han meldte i 2007 overgang fra Danmark til Norge og ble dermed av Verdenssjakkforbundet FIDE pr 1. oktober 2007 registrert som Norge sin 20. IM.
Bjarke Sahl delte førsteplassen i det danske mesterskapet i 1981, men tapte omkampen.
Bjarke Sahl var generalsekretær i Norges Sjakkforbund og Ungdommens Sjakkforbund i åra 1998 – 2005.
Fylkesvei 6846
Fylkesvei 6846 (Fv6846) går mellom Lo og Hellem i Levanger kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 102 (Nord-Trøndelag).
Determinativ
Determinativ eller bestemmelsesord er en ordklasse som består av ord som står til et substantiv og som på en eller annen måte bestemmer substantivets antall og tilhørighet, eksempelvis eiendomspronomen og påpekende pronomen. Determinativet kan også understreke hvilket eksemplar av substantivet det dreier seg om.
Bøyning
Noen determinativer har genus- og tallbøying – andre ikke.
Possessiver
Possessiver eller eiendomsord er determinativer som angir tilhørighet. Disse kalles også ofte for eiendomspronomen.
Possessiver med genus- og tallbøying er: min, din, sin og vår. Ubøyde possessiver er: hans, hennes, dens, dets, deres og Deres.
Demonstrativer
Demonstrativer eller pekeord er determinativer som peker ut ett element i en mengde. Sammen med et substantiv danner de derfor substantivfraser med unik referanse. De fleste demonstrativer bøyes i samsvar med det substantivet de står til.
De viktigste demonstrativene i bokmål er: den, denne, hvilken, slik, sånn, samme, annen.
I eldre grammatikker regnes demonstrativene som pronomen.
Kvantorer
Kvantorer som bøyes i samsvar med substantivet de står til: noen, ingen, en, én, enhver, all, hver.
Kvantorer uten bøying: begge, to, tre, fire osv. Ord fra andre ordklasser kan også fungere som kvantorer, f.eks. adjektivene hel, halv, forskjellig, ulik, enkelte, utallige, visse, få, mange.
Tidligere ble kvantorene plassert blant pronomenene (ubestemte pronomen), eller de ble regnet som egne ordklasser (tallord og artikler).
Forsterkere
Forsterkere er ord som står sammen med et annet determinativ: selv, sjøl, egen.
Ingrid Eberle
Ingrid Eberle (født 3. juni 1957 i Dornbirn, Vorarlberg) er en østerriksk tidligere alpinist.
Allroundalpinisten Eberle debuterte allerede i verdenscupen i sesongen 1972/73, bare 16 år gammel. Hennes beste verdenscupresultat kom i 1977 i storslalåmrennet i Sierra Nevada, der hun ble nummer to. Hun fikk ytterligere en pallplassering med tredjeplassen i kombinasjonen i Arosa i 1980. Under OL 1980 i Lake Placid kom Eberle på sjetteplass i utfor, og i kombinasjonen overrasket hun ved å kjøre inn til bronsemedaljen.
Elstree Studios
Elstree Studios er en betegnelse på flere britiske filmstudioer i byene Borehamwood og Elstree i Hertfordshire. Kun et av dem lå i Elstree, men man brukte dette navnet fordi Elstree var den største av de to byene da studioene ble grunnlagt. Borehamwood har nå vokst seg større enn Elstree.
Ingrid Eberle
Eberle la opp etter sesongen 1981/82.
Elstree Studios
Clarenden Road Studios
Clarenden Road Studios ble åpnet i Borehamwood i 1914. Produksjonen stanset i 1917, men nye eiere tok over. I 1928 ble studioet koblet til elektrisitetsnettet. Det ble solgt en rekke ganger, sist til BBC som tok det over i 1984. ''Eastenders og flere andre serier blir produsert der.
Elstree Studios
Elstree Studios ble grunnlagt i Borehamwood i 1925. Den første filmen som ble produsert var Madama Pompadour fra 1927. Studioet har skiftet eier en rekke ganger, sist til Pacifica Ventures i 2007.
Station Road Studios
Station Road Studioes ble åpnet i Borehamwood i 1928. Selskapet gikk konkurs allerede i 1930, og studioet ble stående tomt til 1935 da eieren av Twickenham Studios kjøpte det. I 1957, etter ytterligere eierskifter, ble det nedlagt. Eiendommen ble kjøpt av en produsent av kinolerreter. I 2004 flyttet de annensteds, og bygningene ble revet.
British and Dominion Studios
British and Dominion Studios ble åpnet i Borehamwood i 1930. Store deler av anlegget ble ødelagt av brann i 1936. Selskapet flyttet til Pinewood Studios i Buckinghamshire, og de gjenværende bygningene ble solgt til et selskap som drev filmarkivering.
Elstree Way Studios
Elstree Way Studios ble bygget i Borehamwood i 1935–1937. MGM tok over i 1944, og brukte studioet til 1970. Bygningene ble revet, og området ble brukt til et industri- og boligområde.
Danziger Studios
Danziger Studios var det eneste som faktisk lå i Elstree. Det ble åpnet i 1956, og ble for det meste brukt til fjernsynsproduksjoner. Det var ikke lønnsomt, og ble nedlagt i 1962.
Millennium Studios
Millenium Studios ble grunnlagt i 1993 i Borehamwood.
Turteldue
Turteldue (Streptopelia turtur) er en trekkfugl i duefamilien (Columbidae) og inngår der i slekten Streptopelia. Arten består som fire underarter og regnes på grunn av rask nedgang i den europeiske bestanden som sårbar på IUCNs rødliste, til trotts for at den globale populasjonen har blitt estimert til omkring 12,8–47,7 millioner voksne produktive individer.
Turteldua hekker normalt ikke i Norge, men den er observert her flere ganger, spesielt på vår- og høstparten. Det har vært mistanke om at arten kan hekke på sørvestlandet, men dette er ubekreftet. Fuglen er en vanlig hekkefugl i det meste av Europa, bortsett fra i Norden. På vinteren trekker arten til Afrika, og de fleste fuglene overvintrer der fra Senegambia til Etiopia og Eritrea. Ssp. arenicola overvintrer imidlertid av og til også i Nordvest-India.
Beskrivelse
Turteldua er på størrelse med tyrkerdua, og de to tilhører også samme slekt. Den blir 27–29 cm lang og veier typisk 99–170 g.
Fjærdrakten er rødbrun på oversiden med et skilpaddelignende mønster, som oppstår fordi hver fjær er svart i midten med rødbrune kanter. Hodet, halsen og brystet er grått med graderinger mot himmelblått. Øynene var iris som varierer gyllengul til lys oransje. Øyene er innrammet av en ganske stor bar blålig hudflekk med et snev av purpur. Nebbet er nesten svart og har purpurfarget vokshud. Det blir lysere ot spissen. Undersiden er hvit eller gråhvit, og halestjerten er svart med hvite fjærspisser. På hver side av halsen finnes et karakteristisk felt med vekselvis svarte og hvite streker. De nedre ekstremitetene er ganske korte. Det er nærmest ingen forskjell på kjønnene, men i noen tilfeller kan hunnen være litt blekere og mattere i fargen.
Farge og størrelse skiller også litt mellom underartene. Rasen arenicola er noe mindre og blekere enn nominatformen; rasen hoggara rikt farget med brede, dype oransje-gule frynser på vingedekkerne, mens hode- og stjertfjæra er sandfarget i kantene; hos rasen rufescens er hannen hovedsakelig rik mørk sandoransje på kronen og oversiden med dyp rosa bryst, mens hunnen er blekere med lysere rosa bryst som ofte er matt.
Turtelduer er normalt trekkfugler, men noen få afrikanske fugler er standfugler. Arten er terrestrisk og foretrekker åpen skog og kantsoner, stepper og halvørken med mer, men den kan også finnes i en rekke andre habitat. Fuglene hekker helst i lavlandet, opp til 500 moh. i den tempererte sonen, men rundt Middelhavet i høyder opp mot 1 000–1 300 moh.
Hekkingen starter i april (mai i Europa) og kan vare til september, men dette varierer noe med utbredelsen. Redet er en spinkel plattform av små kvister, foret med gress-stengler eller myke røtter og blader, plassert i et tre, en busk, hekk eller på lignende plasser; bruker av og til gamle reder etter andre fugler, spesielt etter måltrost (Turdus philomelos) og tornskate (Lanius collurio). Hunnen legger to hvite egg som ruges i 13–14 dager. Rugingen begynner når det andre egget er lagt. Klekkingen er nesten synkron. Avkommet får flygedyktig fjærdrakt etter cirka 20 dager.
Frø og frukt av ugress og korn utgjør det meste av kostholdet, men bær, sopp, meitemark, noen insekter, pupper og småsnegler står også av og til på menyen. Selv om turtelduer stort sett er arboreale, så leter de etter maten på bakken.
En britisk studie publisert i 2016 viser at et frørikt habitat er svært viktig for artens hekkesuksess og overlevelse. I det østlige England har man med merkede ungfugler funnet ut at disse tilbringer mer en halvparten av tiden før de får flygedyktig fjærdrakt innenfor en radius på 20 m fra redet, og etter fjærskiftet er de innenfor en radius av 300 m til de blir uavhengige. God tilgang på frø er derfor essensielt.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017, 2020).
I kulturen
Turtelduer er et symbol på trofast kjærlighet, antagelig på grunn av bibelske referanser som eksempelvis i Høysangen i Det gamle testamente, dens melankolske uttrykk, og det faktum de danner faste parforhold. I Det nye testamente nevnes to turtelduer som ble ofret ved Jesu fødsel. I Europa under renessansen ble fuglen ofte avbildet i billedkunsten som fugl Føniks’ hengivne partner. Poeten Robert Chesters dikt «Love's Martyr» («Kjærlighetens martyr») er en utvikling av denne symbolikk og ble utgitt i en diktsamling på teamet hvor blant annet William Shakespeares dikt «The Phoenix and the Turtle», der «Turtle» refererer til turtelduen.
Turtelduen forkommer i en rekke folkesanger om tapt kjærlighet, blant annet på et album av Ralph Vaughan Williams. Turtelduen nevnes også i julesangen «Twelve Days of Christmas», som en kjærlighetsgave på 2. juledag.
Luftforsvarets stasjon Kautokeino
Luftforsvarets stasjon Kautokeino var en kontroll- og varslingsstasjon som ble opprettet i Kautokeino kommune i 1955. LSTN Kautokeino ble nedlagt som selvstendig stasjon 40 år senere, i 1995.
Stasjonen var en del av NATOs NADGE-system og dens militære kallesignal var «Brandy». Ved nedleggelsen ble anlegget omgjort til et radarhode under Luftforsvarets stasjon Sørreisa.
Bill Kazmaier
Bill Kazmaier (født 30. desember 1953 i Burlington, Wisconsin) er en tidligere styrkeløfter og strongman fra USA. Kazmaier spilte amerikansk fotball på universitetet fra 1973-1974, da han kuttet ut skolen for å satse fullt på styrkeløft.
I 1979, vant han det amerikanske mesterskapet (IPF) i styrkeløft. Det samme gjorde han i 1983. I 1981, ble Kazmaier den andre i verden til å ha klart over 300 kg i benkpress i konkurranse. Den første var Jim Williams, som klarte 306.5 kg i 1972. Kazmaier satte i 1981 verdensrekord sammenlagt i +125-kilosklassen med totalvekten 1,100 kg (2,425 lb), rekord inntil Brian Siders løftet 1102,5 kg i 2004.
Kazmaier vant Verdens sterkeste mann tre ganger (1980, 1981 og 1982). Etter disse seirene, ble han ikke invitert til å delta flere ganger før i 1988, hvor han endte som nummer to bak Jón Páll Sigmarsson. I 1989 endte han på fjerdeplass. De siste årene, har han vært kommentator på ESPN under WSM-sendingene.
Eksterne lenker
Don Reinhoudt Han selv Han selv Han selv Han selv Geoff Capes
ASF
ASF kan ha flere betydninger:
Valerij Tsyganov
Valerij Ivanovitsj Tsyganov (russisk Валерий Иванович Цыганов, født 14. oktober 1956 i Montsjegorsk) er en tidligere russisk alpinist fra det tidligere Sovjetunionen.
Fylkesvei 76 (Akershus)
Fylkesvei 76 i Akershus gikk mellom Ottarsrud og Horgen i Frogn. Veiens lengde var 4,7 km.
Tidligere var veien del av riksvei 153, som opprinnelig også gikk mellom Dyrløkke og Ottarsrud.
2019 ble veien erstattet av fylkesvei 1390 og en delstrekning av fylkesvei 1381.
Jacob van Ruysdael
Jacob Izaaksoon van Ruisdael (født ca. 1628-29 i Haarlem – død 14. mars 1682 sammesteds) var en nederlandsk maler.
Fylkesvei 6848
Fylkesvei 6848 (Fv6848) går mellom Finnmarka og Nes i Levanger kommune.
Jacob van Ruysdael
Liv og arbeide
Om barndom og oppvekst er lite sikkert kjent. Han ble medlem av malerlauget i 1658, fikk borgerskap til Amsterdam i 1659, men ble sendt tilbake til Haarlem i 1681 som for fattig til at byen ville ta på seg å forsørge ham. Han døde på fattighuset der året etter.
Fylkesvei 6848
Før Trøndelag fylke ble opprettet 1. januar 2018 hadde veien betegnelsen Fylkesvei 103 (Nord-Trøndelag).
Jacob van Ruysdael
Liv og arbeide
Ruisdal regnes i dag som en av de fineste landskapsskildrerne gjennom tidene (tysk leksikal påstand). Hans poetiske stemningsskildring og plastiske framstilling av landskaper fremstår som en egen klasse. Hans samtidige landsmann Meindert Hobbema lå nok på samme nivå, men var mere begrenset når det gjaldt elementer i bildene.
Det italienske kongeriket (Det tysk-romerske riket)
Det italienske kongedømmet (latin: Regnum Italicum) var et av kongedømmene som utgjorde Det tysk-romerske riket (800-1806), sammen med kongerikene Tyskland og Burgund. Kongeriket besto av det meste av Nord- og Sentral-Italia, men utelot de territoriene tilhørende republikken Venezia. Hovedstaden var Pavia fram til 1000-tallet.
Jacob van Ruysdael
Liv og arbeide
Motivene hentet han fra sine nærmeste omgivelser og fra en reise som gikk til det tyske grevskapet Bentheim. Han fant da eikeskog og små fossefall, som ble billedelementer i produksjonen. Hans signatur finnes på ca. 450 bilder. Noen av disse kan være av Hobbema, siden der er funnet en del senere påførte («justerte») signaturer. Bildene omfatter også marine motiver og byprospekter.
Det italienske kongeriket (Det tysk-romerske riket)
Historie
I 773 krysset Karl den store Alpene for å invadere Langobardkongedømmet, som besto av hele den italienske halvøy utenom hertugdømmet Roma og noen østromerske besittelser i sør. I juni 773 kollapset kongeriket etter beleiringen av Pavia, og frankerne fikk kontroll over Nord-Italia. De sørlige regionene forble underlagt langobardene. Karl den store tok tittelen langobardenes konge, og fikk seg selv kronet til den romerske keiseren (latin: Romanorum Imperator) i Roma i år 800. I 781 gav han Italia til sin sønn Pippin (død 810). I 818 døde Pippins arverekke ut og kongeriket gikk da til hans fetter Lothar I. Medlemmer av det karolingernes dynasti fortsatte å herske over Italia fram til Karl den tykke ble avsatt i 887. Hans nevø Arnulf av Kärnten, utenomekteskapelig sønn av hans eldste bror Karloman, hadde de lederegenskaper isom Karl manglet, og sommeren 887 ga et opprør løft for Arnulf. Ute av stand til å skaffe seg støtte, abdiserte til sist Karl, trakk seg tilbake til Schwaben og død ikke lenge etter den 13. januar 888. Etter avsettelsen i 887 kom det karolinske dynastiet kortvarig tilbake Italia i 894–896. I 896 invaderte Arnulf Italia, og ble kontroversielt kronet til keiser av pave Formosus, men døde i 899.
Jacob van Ruysdael
Liv og arbeide
Han prøvde seg også med raderinger. Disse synes å ha solgt dårlig. Mange finnes bare i ett eksemplar.
The New Quislings
The New Quislings: How the International Left Used the Oslo Massacre to Silence Debate About Islam er en bok utgitt av Bruce Bawer i 2011, der han hevder at «den venstrevridde kultureliten i Norge» er «de nye quislingene», som har styrt Norge siden krigen, og at de etter terrorangrepet i Norge 2011 har forsøkt å kneble «kritikk av islam». Han hevder også at «gjennom årene har talløse norske tenåringer blitt drept av muslimer». En rekke offentlige personer som Petter Nome og Thomas Hylland Eriksen blir karakterisert i boken som quislinger. Anders Giæver i VG reagerte med å kalle Bawer en «Norgesuvenn».
Jacob van Ruysdael
Liv og arbeide
Som hovedverker regnes:
The New Quislings
Boken utkom som e-bok i 2011 og utgis i 2012 som papirbok av Broadside Books, et nytt «konservativt» imprint for forlaget HarperCollins, som eies av Rupert Murdochs News Corporation. Ifølge forlaget er Broadside Books ment å «gi stemme til Tea Party.»
Per Anders Todal stilte spørsmål ved «korleis [...] redaktørane til det store, seriøse amerikanske forlaget HarperCollins [kan] ha sleppt dette manuset gjennom».
Boken ble aktuell i Norge etter terrorangrepene i Norge 2011 og i Breivik-saken.
Jacob van Ruysdael
Verker
Utvalg:
Det italienske kongeriket (Det tysk-romerske riket)
Historie
Fram til 961 ble styret av Italia jevnlig utfordret av flere aristokratiske familier fra både innenfor som utenfor riket. I 961 invaderte Otto I av Tyskland Italia, allerede gift med Adelheid, enke etter Lothar II, den tidligere konge av Italia, og Otto lot seg krone i Pavia den 25. desember. Han fortsatte videre til Roma der han fikk seg selv krone som keiser den 7. februar 962. Foreningen av Italias og Tysklands kroner med det såkalte «romernes imperium» viste seg stabilt. Til dette forente riket ble Burgund lagt til i 1032, og ved 1100-tallet hadde begrepet «det hellige romerske riket» (eller «det tysk-romerske rike») blitt betegnelsen som beskrev dette imperiet. Kroningen av Otto I av pave Johannes XII i 962 markerte en gjeninnføring av konseptet av kristen keiser i vestlige Europa. Det var også begynnelsen av en ubrutt linje av tysk-romerske keisere som varte i mer enn åtte århundrer. Otto I kalte seg ikke for en romersk keiser, men hans sønn og etterfølger Otto II gjorde det. Det var en klar erklæring av Vest-Europa og pavedømmes uavhengighet fra den andre kristne keiseren i østromerske Konstantinopel.
Undervisningsbygg Oslo
Undervisningsbygg Oslo KF var et kommunalt foretak i Oslo kommune underlagt Byrådsavdelingen for kultur og næring. Foretaket ble opprettet 1. januar 2002 for å eie, drifte og utvikle kommunens skolebygg. Det gjorde det til Oslos største eiendomsforvalter, med en samlet bygningsmasse på cirka 1,3 millioner kvadratmeter fordelt på 177 skoler og 750 bygninger. Dets oppgaver ble overtatt av Oslobygg i 2021.
Det italienske kongeriket (Det tysk-romerske riket)
Historie
Fra 961 og framover var den tysk-romerske keiser vanligvis også konge av Italia og Tyskland, selv om keiserne tidvis utpekte deres egne arvinger til å styre i Italia og tidvis valgte italienske biskoper og adelsmenn sin egen konge i opposisjon til den i Tyskland. Fraværet av en italiensk monark førte til en rask forvitring av en sentral regjering i høymiddelalderens Italia, men forestillingen av at Italia likevel var et kongedømme innenfor det tysk-romerske keiserriket forble eksisterende og keiserne måtte jevnlig tvinge sin vilje på de framvoksende og stadig mer uavhengige italiensk bystatene. De påfølgende krigene mellom ghibellinerne og guelferne, henholdsvis den anti-imperialsitiske og imperialistiske fraksjonene, som støttet henholdsvis paven og den tysk-romerske keiseren, var karakteristisk for italiensk politikk på 1100-1300-tallet. Det lobardiske statsforbundet er det mest kjente eksempelet på denne situasjonen. Det var en allianse mellom bystatene Cremona, Mantova, Bergamo og Brescia som ble inngått i 1167 for å forsvare byene mot keiser Fredrik Barbarossa. I samarbeid med paven klarte byene å beseire keiser Fredrik i slaget ved Legnano i 1176, og oppnådde dermed sin uavhengighet. Selv om forbundet ikke var en erklært separistbevegelse, utfordret den keiserens krav til makt. I 1226 fornyet forbundet seg mot keiser Fredrik II Hohenstaufen som ble beseiret i 1237. Under beleiringen av Parma i 1248 ble keiserens leir angrepet og tatt, og det påfølgende slaget ble keiserhæren beseiret. Forbundet ble oppløst i 1250 da keiser Fredrik II var død, og under hans etterfølgere hadde keiserriket langt mindre innflytelse på italiensk politikk.
Flore Singer Åslid
Flore Singer Åslid (født 12. oktober 1972, død 29. november 2016) var en norsk sosialantropolog, tilknyttet Sosialantropologisk institutt ved Norges teknisk-naturvitenskapelige universitet (NTNU).
Det italienske kongeriket (Det tysk-romerske riket)
Historie
Ved 1400-tallet hadde makten til bystatene blitt brutt. En rekke av kriger i Lombardia fra 1423 til 1454 hadde ytterligere grad redusert antallet konkurrerende bystater i Italia. De neste førti årene var relativt fredsommelig tider i Italia, men i 1494 ble den italienske halvøya invadert av Frankrike. Den påfølgende store italienske kriger varte fram til 1559 da kontrollen over de fleste italiensk statene ble overtatt av kong Filip II av Spania. Freden i Westfalen i 1648 avsluttet formelt styret til de tysk-romerske keiserne i Italia. Men den spanske grenen av huset Habsburg — det samme dynasti hvor de tysk-romerske kom fra via en annen gren — fortsatte å styre over det meste av Italia fram til den spanske arvefølgekrigen (1701–1714). Etter riksreformene i 1495–1512 tilsvarte det italienske kongedømmet til de ikke innesluttede områdene sør for Alpene. Juridisk beholdt keiseren en interesse i den som den formelle konge og overherre, men «regjeringen» av kongedømmet besto av ikke mer enn de fullmektige som keiseren utpekte for å representere ham og de guvernører han utpekte for å styre hans egne italienske stater. Habsburgernes styre i Italia ble avsluttet med krigføringen til de franske revolusjonære i 1792-1797 da en rekke av såkalte søsterrepublikker ble opprettet. I 1806 ble det tysk-romerske rike oppløst av dets siste keiser, Frans II, etter nederlaget for Napoléon Bonaparte i slaget ved Austerlitz den 2. desember 1805. Den eneste gjenværende offisielle tittel han beholdt var som keiser av Østerrike.
Undervisningsbygg Oslo
Undervisningsbygg hadde omkring 125 fast ansatte. Ifølge foretaket selv brukte cirka 83 000 elever og 13 000 ansatte daglig Undervisningsbyggs lokaler.
Flore Singer Åslid
Hun har gjort seg bemerket i offentligheten med innspill i debatten rundt narkotika-politikken. Hun arbeidet som stipendiat og postdoktor ved NTNU.
Et av hennes hovedpoeng er at de rusmiddelbrukendes erfaringsverden må tas på alvor for å forstå selve fenomenet. Hun forsvarte sin doktorgrad med tittelen Facing the Dragon ved NTNU i 2007.
Strandeng
Strandeng er en vegetasjonstype som omfatter mark med sammenhengende vegetasjon av gras og urter i fjæresonen. Den starter ved grensen for høyeste flo og strekker seg ned så langt som landplanter kan klare seg. Bredden varierer fra en smal stripe til store sletter på flere hundre hektar. Plantene er sjelden høyere enn 60 cm og er mye lavere der det er mye beiting.
Fysiske og kjemiske forhold
Grunnen består av grus, sand, silt eller leire. Strandenger finnes på beskyttede, lite værharde steder i viker og ved elvemunninger langs kysten der bølgene ikke kan vaske bort løsmassene. Områdene er gjerne beskyttet av skjær eller rev utenfor, som demper bølgeslagene. Strandengene er nesten flate med en liten helning mot sjøen og er ofte oppbrutt av et nettverk med vannløp.
Plantene tåler salt og betegnes halofytter. Noen tåler å bli daglig oversvømmet av tidevann, eller til og med å delvis bli begravd av sand og mudder som følger med vannet. Saltholdigheten i jorda varierer mye og er lavest nær elvemunninger og annet brakkvann og der nedbøren er høy. De fleste halofytter er ikke avhengig av salt og kan også vokse i vanlig jord, men konkurranse fra andre planter gjør at de ofte er begrenset til havstrender.
Utbredelse og opprinnelse
Strandenger finnes langs hele norskekysten, men opprinnelsen er omdiskutert. Slått og beiting av husdyr har vært viktig for å opprettholde vegetasjonstypen, men strandengene er ikke skapt av mennesker. De er en naturlig pionervegetasjon som etablerer seg når nytt land kommer over havflata på grunn av landhevningen. I Sør-Norge er den økologiske suksesjonen rask og tidevannsforskjellen liten, slik at strandengene raskt omdannes til fastmark eller sump med takrør. I Nord-Norge er forskjellen mellom flo og fjære større, og her kan strandengene være stabile i lang tid.
Vegetasjonstypen finnes nesten overalt langs kystene i Nordvest-Europa. Også i de sørlige områdene uten landhevning inngår strandengene i en suksesjon. Sedimenter som transporteres med floa og legges igjen, gjør at overflaten hever seg. Når de første plantene har etablert seg, bidrar de til prosessen ved å bremse tidevannsbevegelsene slik at flere sedimenter akkumuleres. Døde planter tilfører jorda organisk materiale og næringsstoffer, og blågrønnbakterier bidrar med nitrogen. Slik blir den opprinnelige mineraljorda næringsrik, og mer krevende planter kan vandre inn.
Soneinndeling
Det er vanlig å dele strandengene i tre soner: en pionersone, en nedre og en øvre strandengsone. Disse sonene tilsvarer ulike trinn i suksesjonen. Hvert enkelt planteart vil finnes innenfor et område mellom der tidevannspåvirkningen blir for sterk opp til der konkurransen med landplantene blir for sterk. Planteartene har også ulike krav til jordas kornstørrelse og salinitet, noe som gjør at det er et mangfold av ulike typer strandeng.
Nedenfor laveste fjære vokser det ofte store bestander av ålegras. Denne vegetasjonen er ikke en del av strandenga, men finnes i tilstøtende bløtbunnsområder. På grunnere vann vokser dvergålegras, som er svært sjelden i Norge. I brakkvann kommer andre arter inn som småhavgras, vasskrans og busttjønnaks. En vanlig algeart på slike steder er grisetang.
Pionersonen ligger lavere enn middelvannstanden og har et glissent vegetasjonsdekke. De mest typiske plantene her er arter i salturtslekta. De vokser også i fordypninger, saltpanner, i den nedre og øvre strandengsonen. I den øvre del av pionersonen finnes saftmelde og strandstjerne. Et gras fra den nedre strandengsonen, fjæresaltgras, kan også vokse øverst i pionersonen. I Nord-Norge og Island vokser teppesaltgras, ishavsstjerneblom og eskimomure på slike steder. I Vest-Europa nordover til Danmark og Skottland er Spartina-gras blitt vanlig i det tyvende århundre og fortrenger alle andre planter. I brakkvann vokser tette bestander av havsivaks og takrør i pionersonen.
Den nedre strandengsonen strekker seg oppover til det midlere flomålet. De viktigste plantene her er fjæresaltgras, strandstjerne, strandkryp og strandkjempe. Andre planter er fjæresauløk, saftmelde, havbendel, marrisp, strandrisp og skjørbuksurt. Portulakkmelde vokser i store bestander i Vest-Europa, men går ikke nord til Norge. To utpreget nordlige arter er fjærestarr og ishavsstarr.
Den øvre strandengsonen ligger mellom det midlere flomålet og grensen for ekstrem springflo. Dominerende planter er rødsvingel og saltsiv. Nordover til Danmark og Sør-Sverige kan også strandsiv være dominerende. Artssammensetningen varierer mer enn i lavere sonene, men vanlige planter er fjærekoll, strandrisp, strandkjempe, fjæresauløk, saftmelde, strandstjerne, skjørbuksurt, havbendel, saltbendel, krypkvein og en rekke starrarter. Mange planter som er vanlige i innlandet, men som tåler salt, vokser her, for eksempel småengkall, øyentrøst, ryllik, blåklokke, føllblom, jåblom, mjødurt, tiriltunge, fuglevikke og kvitkløver.
Økologisk betydning
Strandenger er en truet naturtype i det sørlige Norge. De er utsatt for arealinngrep, som utbygging og oppdyrking, men den største trusselen er gjengroing. Slått opphørte rett etter andre verdenskrig, men mange strandenger blir fortsatt beitet. De fleste rødlistede arter i strandengene tilhører gruppene karplanter, biller og sommerfugler.
I strandengene i det sørøstlige Norge vokser det flere småvokste urter som er rødlistet: tusengylden, dverggylden, østersjøsøte, smalsøte, strandrødtopp og jordbærkløver. I Finnmark finnes de rødlistede artene finnmarksnøkleblom og finnmarkssaltgras. Fra Helgeland og nordover er fjæresøte vanlig. Den er ikke rødlistet, men er en norsk ansvarsart på grunn av at Norge sannsynligvis har de største bestandene av arten i verden.
I løpet av året er strandengene viktige for ulike grupper fugler. Vadefugler som småspove, storspove, vipe og heilo finner føde på strandengene under høsttrekket. Gjess beiter i naturtypen under vårtrekket. Spurvefugler som piplerker, bergirisk, lappspurv og snøspurv kan overvintre i strandenger. Tjeld, rødstilk og mer sjeldent svarthalespove og vipe hekker her.
Hugo Hofstad
Hugo Hofstad (født 28. november 1904, død 13. januar 1979) var en norsk fotballspiller, kjent fra landslaget.
Han overtok etter Sigurd Wathne for Brann og vant Norgesmesterskapet i fotball for herrer 1923 og 1925. For Norges herrelandslag i fotball fikk han 12 kamper i perioden 1923-26, Her overtok han etter nevnte Sigurd Wathne og ble etterfulgt av Henry «Tippen» Johansen. Det var siste gang Brann-keepere representerte landslaget inntil Håkon Opdal i 2007. Hofstad var kaptein i 1929 under trener Kelly von Huddersfield, blant annet da laget tok imot sveitsiske FC Basel.
A3-papir
A3 er et standard arkformat definert av den internasjonale standarden ISO 216 som 420 mm × 297 mm.
Et A3-ark som deles i to på tvers av langsiden gir to A4-ark. Tilsvarende er et A2-ark dobbelt så stort som et A3-ark. Alle A-formatene er formlike. Forholdet mellom langsiden og kortsiden er kvadratroten av 2.
Alle A-formatene tar utgangspunkt i A0 som har et areal på 1m². A3 har altså en flate på 1/8 m².
Dominique Manotti
Dominique Manotti (dåpenavn Marie-Noëlle Thibault; født 24. desember 1942) er en fransk forfatter av kriminallitteratur.
Manotti er spesialist i 1900-tallets økonomiske historie, og har undervist blant annet ved Centre Expérimental de Vincennes og Université de Paris VIII Saint Denis.
Etter eget utsagn tilnærmer hun seg skriving av kriminallitteratur på samme måten som historisk forskning. Hennes romaner handler om økonomiske forbrytelser, både i strafferettslig og politisk forståelse. I 2008 ble hun belønnet med britiske Crime Writers Associations pris The International Duncan Lawrie Dagger for årets beste kriminalroman skrevet av en ikke-engelsktalende forfatter, for boken Lorraine Connection.
Mati Lepp
Mati Lepp (født 26. juli 1947) er en svensk illustratør. Han har blant annet arbeidet med billedbøkene om Billy sammen med Birgitta Stenberg og bøkene om Viggo med Birgitta Westin. Flere av dem har også blitt oversatt til norsk. Den første boka si, Eriks kanin, illustrerte Mati Lepp i 1986.
Guy De Saint Cyr
Guy De Saint Cyr (født 15. april 1958 i Berlin) er en tysk skuespiller av fransk opprinnelse.